อายุ 21 ปีค่ะ มีประจำเดือน 19-24 พค. มีเพศสัมพันธ์วันที่ 25-27 ใส่ถุงยางแล้วมันเสียดสี จึงถอดออก (มีเพศสัมพันธ์ครั้งแรกค่ะ) ไม่ได้หลั่งใน หลังจากนั้นทานยาคุมฉุกเฉิน ตอน2ทุ่มวันที่27 หลังจากนั้น1าทิตย์ มีเลือดสีน้ำตาลคล้ำออก ไม่กระปริบกระปรอย ไหลเรื่อยๆจนเต็มผ้าอนามัย มีเลือดออก3วันค่ะ หลังจากนั้นเจ็บเต้านมเล็กน้อย และมีตกขาวลักษณะเหมือนแป้งเปียกในวันนี้ 7 มิย. *ประจำเดือน มีค.มาวันที่ 18 เมษา มา19 และพค. มา19 ค่ะ อยากทราบว่ามีโอกาสพลาดตั้งครรภ์มากน้อยแค่ไหนคะ ขอบพระค่ะ
สวัสดีค่ะ หากประจำเดือนมาวันที่ 19 พ.ค. การมีเพศสัมพันธ์ในวันที่ 26-27 พ.ค. ถือว่าไม่ใช่ระยะปลอดภัย โอกาสที่จะตั้งครรภ์อาจมีได้ แต่หากได้ใช้วิธีการหลั่งนอก ก็จะมีโอกาสตั้งครรภ์ก็จะมีได้ประมาณ 4%-22% อย่างไรก็ตาม หากได้ทานยาคุมฉุกเฉินไป ยาคุมก็จะช่วยป้องกันการตั้งครรภ์ได้ประมาณ 58%-95%หลังจากนั้น 1 สัปดาห์ หากมีเลือดออกมา 3 วัน เลือดดังกล่าวน่าจะเกิดจากผลข้างเคียงของการทานยาคุมฉุกเฉินได้ ไม่ใช่เลือดประจำเดือน เพราะประจำเดือนเพิ่งมาไปไม่นานค่ะสำหรับการมีตกขาวแบบแป้งเปียก หากมีปริมาณมาก และมีอาการแสบหรือคันช่องคลอดร่วมด้วย ก็อาจเกิดจากการติดเชื้อราในช่องคลอดได้ แต่หากไม่ได้มีปริมาณมากผิดปกติ ไม่ได้มีอาการคันหรือแสบช่องคลอด ตกขาวดังกล่าวก็ถือว่าปกติดีค่ะการที่จะทราบว่ามีการตั้งครรภ์หรือไม่นั้น ควรรอให้ถึงกำหนดวันที่ประจำเดือนควรจะมา คือประมาณ 19-20 มิ.ย. หากไม่มา ก็อาจลองตรวจหาการตั้งครรภ์ดูค่ะ อย่างไรก็ตาม การทานยาคุมฉุกเฉินอาจทำให้ประจำเดือนมาช้ากว่าปกติได้ ดังนั้น หากตรวจไม่พบ ก็ต้องรอประจำเดือนไปอีกซักระยะค่ะ